2. Leswo swi byale vulala exikarhi ka vona na Xikwembu. Kombela ntlawa wunwana ni wunwana ku nyika xikombiso xa leswi mutirhela-mfumo wa xiphorisa a faneleke ku endla. Kombela mintlawa hinkwayo ku kala yi helela. Vuyelela leswi nga laha henhla kunwe ni mimbuyelo? Phurofesa Lourens Schlebuch wa yunivhesiti ya Natal hi un'wana loyi a nga endla vulavisisi byo tisunga ka vana laha Afrika-Dzonga. Yena u kumile leswaku, ku na nhlayo ya le xikarhi ka magiditsevu na magidinhungu ya lava hundzaka emisaveni hi ku tisunga lembe na lembe. Ku tisunga ku le ka xiyimo xa vunharhu eka tindlela to hundza emisaveni to ka ti nga ri ta ntumbuluko. U ri nhlayo ya le henhla yo tisunga yi humelela eka vana lava nga exikarhi ka khume na khumenhungu wa malembe. U tlhele a vula na leswaku nhlayo ya le henhla ya lava amukeriweke eswibedhlele hikwalaho ko ringeta ku tisunga yi le ka vana.